《送陈兰陔作令衡阳时方有弄璋之喜 其一》
明代·王彦泓

银艾初腰黛笔浓，将雏新喜上眉峰。命名岂必因温峤，赠字还须待蔡邕。

湘浪色摇文葆绿，岳霞光映锦绷红。知君心切疲氓处，正与合饴膝上同。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。